વધુમાં કમિટિએ કહ્યું કે આવા પ્રકારના કોય પણ પ્રલોભનો આપવા અને પબ્લિક સર્વન્ટને હેરાન કરવા બદલ આરોપીની ધરપકડ પણ થઈ શકે છે. રાવ મુજબ કોઈપણ પ્રકારના ગેરકાયદેસર ગ્રેટિફિકેશનને ભ્રષ્ટાચારમાં સમાવિષ્ટ કરવાના ઉદ્દેશ્ય સાથે ભ્રષ્ટાચાર અટકાયત (સુધારા) એક્ટ, 2018 ઘડવામાં આવ્યો છે. યુનાઈટેડ નેશન્સ કન્વેન્શન દ્વારા ભ્રષ્ટાચાર વિરુદ્ધ અગાઉ 'અન્ડ્યૂ એડવાન્ટેજ' સમિકરણોનો ઉપયોગ કરવામાં આવ્યો હતો, જેને ભારતે 2011માં બહાલી આપી. જો કે રાવે વધુમાં કહ્યું કે કોર્ટમાં વ્યક્તિગત ઉદાહરણ પર કાયદો લાગુ કરવા માટે ટર્મની સ્પષ્ટ રીતે વ્યાખ્યાયિત કરવાની જરૂર પડશે.